
Аннотация. Умумтасиль джерьянынынъ эсас элементи — бу окъутув программасы ве 
дерслик. Бу себептен янъы вазиетте башлангъыч мектеплер ичюн къырымтатар тилинде 

Раздел 1. Языкознание 

ВОПРОСЫ ОБЕСПЕЧЕНИЯ НАЧАЛЬНОЙ ШКОЛЫ УЧЕБНИКАМИ 
НА КРЫМСКОТАТАРСКОМ ЯЗЫКЕ: ИСТОРИЧЕСКИЙ АНАЛИЗ 
И СОВРЕМЕННОЕ СОСТОЯНИЕ 


Аннотация. Основными элементами общеобразовательного процесса являются учеб- 
ная программа и учебник. Поэтому в новых условиях проблема обеспечения начальной шко- 
лы с крымскотатарским языком обучения учебниками по всем дисциплинам на крымско- 
татарском языке является актуальной и требует разностороннего анализа. 

Ключевые слова: начальная школа, крымскотатарский язык, чтение, программа, 
‘учебники по дисциплинам. 


5анагота М.5. 


РВОУШГХС РЕТМАВУ 5СНООГ5 МІТН ТЕХТВООКЅ 
ІМ СКІМЕАМ№ ТАТАК ГАМСОАСЕ: НІЅТОКІСАТ, АМАГҮЅ15 
АХО СОВВЕМТ ЅТАТОЅ 


биттагу. Тре тат е[іетепіѕ оў ше едисапопа! ргосеѕѕ ате Фе сигисша апа іехіђооќ. 
Тлегејоге, т Ше пет соп@оп5, ше рго Мет оѓ ргоуійіпе а ритагу ѕсћоо! уйеге а ће 5иБ- 
Јесіѕ аге іаиећі т Сгітеап Тааг зИй іехірооќѕ апа тапиа[5 т рирИ5' пайуе [апзиаее 15 а 1ор1- 
са! іѕѕие апа ғедиігеѕ сотргейепя»е апа!уѕіѕ. 

Кеуюогғӣ5: @ететагу ѕсһооЇ, ше Ситеап Таїаг Іапеиаве, теайіпе, рговтатѕ, іехіроокѕ оп 
ше аіѕсірпезѕ. 


Макъаленинъ актуаллиги. Къырымтатар халкъы сюргюнлюк фаджиасындан сонъ 
кутьлевий шекильде тарихий ватаны — Къырымгъа къайтмагъа башлагъанынен, ёкъ 
этильген къырымтатар тилинде миллий тасиль системасыны ве ана тилини тиклемек ве 
инкишаф этмек огърунда арекетлер япып башлады. 

Тарихтен белли ки, сюргюнликтен эвель, 1920-1940 сенелери, Къырымда умумтасиль 
мектеплери ичюн пек чокъ фен дерсликлери ве программалар нешир этильди. Мисаль 
оларакъ, татар (къырымтатар — муэл.) биринджи басамакъ мектеплерининъ учюнджи 
сыныфлары ичюн ичюн «Окъув китабы» (А. Одабаш, У. Аджы-Асан, 1924) [1, с. 104], 
«Татар (къырымтатар — муэл.) элифбеси» (Ш. Бекторе, 1925) [1, с. 31], «Элифба» (Я. 
Байбуртлы, 1926) [1, с. 27], «Табиат дерслери.1-нджи китап» (М. Абдулла, 1923) [1, с. 16], 
«Башлангъыч мектеп ичюн программалар: Арифметика. Тарих. География. Табиат» (А. Али- 
ев, 1938) [1, с. 30] ве дигерлери нешир этиле. Шу девир ичинде дерсликлер учь языда – арап, 
латин, кирил языларында басылды.1928 сенесине къадар арап уруфатында,1928/1938—1939 
сенелеринде – латин ве ондан сонъ бугуньки куньгедже — кирил уруфатында нешир этиле. 

Макъаленинъ макъсады — дженктен эвель ве бугуньки куньде башлангъыч мектепни 
къырымтатар тилинде фен дерсликлеринен теминленювининъ талили. 

Эсас мундеридже. 1921 сенеси Къырым Мухтар Джумхуриети илян этильген сонъ, 
къырымтатарларнынъ ана тилинде тасилини ильмий-усулий джеэттен теминлев меселеле- 
ринен Къырым АССР Маариф Халкъ комиссарлыгъынынъ Къырым ильмий-тедкъикъат 
Институты огърашты. Бу сенелери башлангъыч мектеп ичюн дерслик ве усулий къуллан- 
малар азырлагъан Я.Н. Байбуртлы, А. Одабаш, У. Аджы-Асан, Ш. Бекторе, А. Куркчи, М. 
Абдулла киби муэллифлерни анъмакъ мумкюн. 

Мемет Абдулла озь учь джылтлы «Табиат дерслери» дерслигине усулий къулланма да 
азырлай ве нешир эте. Бу – «Табиат дерслеринде усул-и-тедрис», 1926 (Методические ука- 
зания к преподаванию естествознания). 

Белли къырымтатар языджысы, маариф хадими, башлангъыч мектеп ичюн дерсликлер- 
нинъ муэллифи Абибулла Одабаш каталог ве бибилиография меселелерине пек джиддий 
янаша эди. О, 1919 сенеси къырымтатарджа басылгъан китаплар каталогынынъ муэллифи- 
дир. Бу ишни сонъундан да девам эте. 

1926 сенеси «Окъув ишлери» меджмуасында онынъ янъы чыкъкъан китаплар иле 
багьлы малюматы басылды. Мында 15 китап косьтерилип, ер бири акъкъында олдукъча то- 
лу малюмат бериле. Китапларнынъ муэллифлери, хаджимлери, ольчюлери, нешриятлары, 
чыкъкъан ерлери ве сенелери, фиятлары косьтериле. Китапларнынъ мундеридесине айы- 
рыджа эмиет бериле. Оларнынъ арасында башлангъыч мектеп ичюн дерсликлер бар. Месе- 
ля, Мемет Абдулланынъ учь айры джылт шеклинде басылгъан «Табиат дерслери» китабы 
хусусындаки хабер бойле малюматтан башлай: «Бу хэр учь китап да биринджи басамакъ 
мектеплери сонъ группалары ичюн дерслик оларакъ Маариф Комиссарлыгъы Академия 
Шурасы тарафындан къабул олунмыштырлар. Китаплар ильк бакъышта хаджимлери ити- 
барьле биринджи басамакъ мектеп талебелери ичюн агъыр корюлир. Лякин онларын ди- 
линдеки саделик, меселелерин къоюлышы ве такъип олунан усула дикъкъат олунаджакъ 
олурса, орадаки малюматын бельки пек аз къысадылмакъ шартыле биринджи басамакъла- 
рын сонъ сыныфларында кечиле биледжеги шубесиздир» [1, с. 5]. 

Яни А. Одабаш китапларнынъ къуру тарифини дегиль де, китапларнынъ келишкен ве 
уйгъунсыз ерлерини анълата, къулланылып билинеджек шекиллерини косьтере. 

Каталогда А. Одабаш оджалардан М. Абдулланынъ «Табиат дерслери» китапларындан 
гъайры, Абдулла Куркчининъ «Риязият дерслери» китабынынъ эки джылты, Я.Н. Байбурт- 
лынынъ «Элифбе»си, Умер Аджы-Асаннынъ «Элифбе окъутув усуллары», муэллифд- 
ешликте кенди тертип эткен «Тюрк-татар тили» ве дигер китаплар хусусында малюматлар 
бере» [1, с. 5]. Ашагъыда бизге белли олгъан араб уруфатында чыкъкъан дерсликлернинъ ве 
усулий къулланмаларнынъ джедвелини сизинъ дикъкъатынъызгъа теклиф этемиз (1-джи 
джедвель). 

1-нджи джедвель. 
Бир сыра арап уруфатында чыкъкъан дерсликлер ве усулий къулланмалар джедвели. 


№ | Сене Дерсликнинъ ады Муэллифлери 

1 1924 | «Окъув китабы» татар биринджи басамакъ мектеплерининъ | А.Одабаш, 
учюнджи сыныфлары ичюн У. Аджы-Асан 

2 1925 | «Татар элифбеси» 1-нджи басамакъ мектеплери ичюн Ш. Бекторе 

3 1926 | «Элифбе» Я.Н. Байбуртлы 

4 | 1922 | Къолай хэсап. (Математика) А. Куркчи 

5 1926 | Риязият дерслери. 1-нджи басамакъ мектеплерининъ ІУ А. Куркчи 
груплары ичюн 

6 1927 | Риязият дерслери. 1-нджи китап. 1-нджи басамакъ | А. Куркчи 
мектеплерининъ І груплары ичюн 

7 1927 | Риязият дерслери. 2-нджи китап. 1-нджи басамакъ мектепле- | А. Куркчи 
рининъ П груплары ичюн 

8 1927 | Риязият дерслери. 3-нджи китап. 1-нджи басамакъ мектепле- | А. Куркчи 
рининъ Ш груплары ичюн 

9 1924 | Биринджи басамакъ мектеплеринде риязият. [Первичные зна- | А. Куркчи 
ния по математике.Для начальных школ] 

10 | 1923 | Табиат дерслери. 1-нджи китап. [Уроки естествознания]. Китап 1 | М(емет) Абдулла 

11 | 1926 | «Табиат дерслери» .1-нджи китап. Джансыз табиат. Хава, Сув | М. Абдулла 
ве Ер». [Уроки естествознания. Книга 1. Неживая природа. 
Воздух, Вода и Земля] 

12 | 1926 | «Табиат дерслери». 2-нджи китап. Джанлы табиат. Неба- | М. Абдулла 
татлар». [Уроки естествознания. Книга 2. Живая природа. 
Воздух, Растения] 

13 | 1926 | «Табиат дерслери». 3-нджи китап. Джанлы табиат. Инсан ве | М. Абдулла 
хайванлар». [Уроки естествознания. Книга 3. Живая природа. 
Человек и животные] 

14 | 1926 | Табиат дерслеринде усули-и-тедрис. [Методические указания | М. Абдулла 
к преподаванию естествознания] 

15 | 1926 | Элифбени огретювде методик тевсиелер. [Методика препода- | У. Аджы-Асан 
вания азбуки] 

1930-ынджы сенелери мектеплер ичюн чокъ къырымтатар тили ве эдебияты 
дерсликлери, имля, терминологик ве эки тилли (къырымтатар ве рус тиллеринде) лугъатлар 
дюнья юзюни корелер. Оларнынъ муэллифлери А. Ислямов, Н. Шейх-заде, И. Юнусов, А. 
Одабаш, И.С. Кая, Р. Муллина, А. Къарабаш, Н. Мустафаев, Ф. Аким, З. Аппазова, И. 
Джемалединов, С. Абдураим, А. Фетислямов, Ю. Болат ве дигерлери. 

Башлангъыч мектеп ичюн де бир сыра муэллифлернинъ фенлер боюнджа дерсликлери, 
программалар, усулий къулланмалар басыла. Оларнынъ арасында А. Аджыасанова, 3. 
Аппазова, О. Куркчи, Э.А. Къуртмоллаев, Э. Дерменджи, У. Ипчи, У.О. Куркчи, 3. 
Джавтобели ве дигерлери. Буны къайд этмели ки, бу дерсликлер ана тилини сербест 
бильген талебелер ичюн азырлана эди. 

Ашагъыдаки джедвельде латин уруфатында башлангъыч мектеп ичюн фенлер боюнджа 
тек бир къач дерсликлер ве усулий къулланмаларнынъ адларыны ве муэллифлерини 
корьмек мумкюн (2-нджи джедвель). 


2-нджи джедвель. 
Латин уруфатында башлангъыч мектеп ичюн фенлер боюнджа дерсликлер 
ве усулий къулланмаларнынъ адлары ве муэллифлери джедвели. 


№ | Сене Дерсликнинъ ады Муэллифлери 
1 1932 Грамматика: иш китабы: 4-нджи группаларгъа махсус. | А. Аджыасанова, 
(Грамматика для 4 групп татарской школы) 3. Аппазова 
2 1933 Татар тили дерслиги. Къысым-1. Грамматика ве имля, | А. Аджыасанова, 
иптидаий мектеплерге махсус 3. Аппазова 
3 1937 Башлангъыч мектеплер ичюн татар тили дерслиги. Грам- | З. Аппазова 
матика ве имля. 1-нджи къысым 
4 1929 Табиат дерслеринден иш китабы. Биринджи болюк. Джан- | В. Игнатьев, 
сыз табиат. Татар мектеплерининъ 11-1 груплары ичюн А. Окуньков, 
С. Соколов 
5 1929 Табиат дерслеринде япыладжакъ ишлер. 1-нджи басамакъ | В. Игнатьев, 
татар мектеплерининъ П-Ш груплары ичюн А. Окуньков, 
С. Соколов 
6 1931 Яш япыджылар.1-нджи басамакъ мектеплерининъ ІУ | У. Ипчи, 
группаларына махсус иш китабы З. Джавтобели 
т. 1932 Ичтимаият иш китабы. [Практический курс по общество- | У. Ипчи, 
ведению. Для 4 классов начальной школы] З. Джавтобели 
(тертип этиджилер) 
8 1936 Башлангъыч мектеплер ичюн татар тили дерслиги. | У.О. Куркчи, 
Грамматика ве имля Э.А. Къуртмоллаев 
9 1935 Башлангъыч татар мектеплери ичюн элифбе А.А. Къарабаш 
10 | 1935 Башлангъыч татар мектеплери ичюн элифбеге методик | А.А. Къарабаш, 
тевсиелер Э.А. Ибраимов 


1939 сенесинден башлап кирил уруфатында фенлер боюнджа дерсликлер устюнде А. 
Алиев, Э. Дерменджи, А. Аметов, А. Шемсединова киби муэллифлер чалыша. 

Шу сенелерде башлангъыч мектеп ичюн фенлер боюнджа нешир этильген бойле про- 
граммаларны къайд этмек мумкюн: Башлангъыч мектеп ичюн программалар: Арифметика. 
Тарих. География. Табиат [2]; Башлангъыч мектеп ичюн программа. Татар тили [3]; 
Башлангъыч мектеп ичюн программа. Татар тили [4]; Башлангъыч мектеп программалары. 
Арифметика. Тарих. Георафия. Музыка ве йыр. 2-нджи басылышы [5] (3-нджи джедвель). 

Сюргюнлюк йыллары исе Озьбекистанда къырымтатар тилинде башлангъыч мектеплер 
ичюн тек 2 дерслик нешир этильди. Бу окъутув рус тилинде алып барылгъан мектеплер 
ичюн 1968 сенеси нешир этильген «Ана тили. 3 сыныф» (Ю. Болат, М. Умеров) дерслиги. 
Экинджи нешир 3000 тиражы иле 1974 сенеси нешир этильген. Тиражы — 3000. Бу дер- 
сликнинъ учюнджи нешири 1983 сенеси гъайрыдан, мундериджеси асылда денъишмеден 
бастырыла. Амма дерсликнинъ башында «Кърым татар балалары ичюн» ерине «Татар ба- 
лалары ичюн» деп языла ве муаррирлер фаркълы. А. Ислямов, А. Дерменджи ерине муар- 

рир оларакъ Черкез-Али язылгъан. «На крымскотатарском языке» ерине «на татарском 
языке» деп языла. 1969 «Ана тили. 4 сыныф» (М. Муждабаев, Ю. Болат) дерслиги нешир 
этиле ве даа экинджи, учюнджи неширлери бастырыла. 
3-нджи джедвель. 
Кирил язысында чыкъкъан бир къач дерсликлер 
ве усулий къулланмаларнынъ джедвели. 


№ | Сене Дерсликнинъ ады Муэллифлери 

1 1939 Окъув китабы. [Книга для чтения]. Башлангъыч | А. Алиев 
мектепнинъ ГУсынфы ичюн 

2 1940 Окъув китабы. [Книга для чтения]. Башлангъыч | А. Алиев, 
мектепнинъ Ш сынфы ичюн Э. Дерменджи 

3 1940 Окъув китабы. [Книга для чтения]. Башлангъыч | А. Алиев 
мектепнинъ ІУ сынфы ичюн 

4 1941 Окъув китабы. [Книга для чтения]. Башлангъыч | А. Алиев, 
мектепнинъ Ш сынфы ичюн. 2-нджи басылышы Э. Дерменджи 

5 1941 Окъув китабы. [Книга для чтения]. Башлангъыч | А. Алиев, 
мектепнинъ ІУ сынфы ичюн. 2-нджи басылышы Э. Дерменджи 

6 1939 Окъув китабы. Башлангъыч мектепнинъ [У сынфы | Б. Алиев 
ичюн. [Книга для чтения. Для ГУ классов нач. школ] 

7 1939 Элифбе.1-нджи басамакъ окъув-язув мектеплери ичюн. | А. Аметов 
[Букварь. Для школ 1-ступени]. Биринджи басылышы 

8 1938 Элифбе. [Букварь].2-нджи сыныф ичюн. (Къырымтатар | О.З. Лычагина, 
мектеплеринде рус тилине огренюв Е.В. Грикян 

9 1939 Татар тили дерслиги. Грамматика ве догъру язув. Э. Дерменджи, 
Башлангъыч мектепнинъ 1-1 груплары ичюн А. Шемсединова 

10 1940 Татар тили дерслиги. Грамматика ве догъру язув. Э. Дерменджи, 
Башлангъыч мектепнинъ 1-1 груплары ичюн А. Шемсединова 


Къырымтатар миллий арекетининъ девамлы куреши нетиджесинде 80-инджи сенеле- 
рининъ сонъунда халкъымыз кутьлевий суретте Къырымгъа къайтмагъа башлады. Хал- 
къымызнынъ огюнде тургъан муим меселелерден бири – къырымтатар тилинде тасиль си- 
стемасыны тиклемек ве халкъымызны халкъ оларакъ сакълагъан, эдждатларымызнынъ аса- 
балыгъыны, урф-адетлерини, тарихымызны, медениетимизни къайтаргъан ана тилимизни 
джанландырмакъ кереклиги олды. 

Тасиль — бу миллет яшайышынынъ кейфиети; онсыз инсан озюни шахыс оларакъ, озь 
халкъынынъ темсильджиси оларакъ сакълап оламаз, инкишаф этмез. Алимлер ве оджалар, 
талебелернинъ тасиль кейфиети окъув программа ве дерсликлернен багълы олгъаныны 
анълаяракъ, озь тешеббюслери иле дерслик ве окъув-методик къулланмаларны азырла- 
магъа башладылар. 

Умумтасиль джерьянынынъ эсас элементи – бу окъутув программасы ве дерслик. Олар 
умумтасиль стандартларыны омюрге кечирильмесининъ эсас вастасыдыр [6, с. 257]. 

Къырым Мухтар Джумхуриетинде мектеплерде къырымтатар тилининъ факультатив 
шеклинде огренилюви 1988 сенеси башлана. 1989 сенеси исе базы рус тилинде окъутув 
алып барылгъан мектеплерде къырымтатар талебелери ана тилини дерс оларакъ огренмеге 
башладылар.Оджалар озь бильги ве профессиональ алышкъанлыкълары эсасында дерслер- 
ни дерсликсиз алып бара эдилер. Башлангъыч мектеп ичюн 1990 сенеси чыкъкъан бирин- 
джи «Элифбе»дерслиги филология илимлери намзети Э.С. Акъмоллаев тарафындан азыр- 
ланды. 

1991 сенеси дерсликлер меселесини чезмек ичюн 1940 сенеси чыкъкъан «Къырымтатар 
тили дерслиги. Грамматика ве догъру язув. 1-2 сыныф ичюн» (Э. Дерменджи, А. Ше- 
мсединова) [7] дерслик гъайрыдан, ич бир денъишмелер кирсетильмейип, нешир этиле. 
1992 сенеси башлангъыч сыныфлар ичюн «Къырымтатар тилининъ ресимли лугъаты» 
къулланмасы (М.С. Саттарова, Ш.Э. Кайбуллаев, В.И. Бекирова, С.С. Саттарова) Лит- 
ванынъ Каунас шеэринде «Швиеса» нешриятында бастырыла. Тиражы - 10000. 

Тек 1995 сенеси ильк «Ана тили. 1 сыныф» (М.С. Саттарова, С.С. Саттарова) ренкли ре- 
симлер иле сюсленген дерслик дердж этиле. 1998 сенеси башлангъыч мектеп ичюн эки усу- 
лий къулланма нешир этиле: «Къырымтатар тилинден мешгъулиетлер ве диктантлар то- 
пламы» ве «Ана тили» дерслигине методик тевсиелер. 1 сыныф» (М.С. Саттарова, С.С. 
Саттарова). 1999 с. ильк «Фиданчыкъ. Окъув китабы. 1 сыныф» (С.С. Саттарова, М.С. Сатта- 
рова) дерслиги нешир этильди. Олар Къырым тасиль назирлиги тарафындан тасдикъланды. 

«Тикленюв» Халкъара Фондунынъ мадий ярдымы иле башлангъыч мектеп ичюн бир 
сыра дерсликлер ве къулланмалар нешир этильди. Амма оларнынъ тиражы 1000 нусханы 
тешкиль эте эди. Оларнынъ арасында «Ана тили. 2 сыныф» дерслиги (М.С. Саттарова, С.С. 
Саттарова, 2002), бала багъчаларынынъ тербиеджилери ве башлангъыч мектеп оджалары 
ичюн «Балалар шенълене» къулланмасы (С.И. Харахады, 2000) ве дигерлери. Амма 
оларнынъ тиражы 1000 нусханы тешкиль эттилер [8, с. 72]. 

Къырым Мухтар Джумхуриети тасиль ве илим, генчлер ве спорт Назирлиги тарафын- 
дан окъутув къырымтатар тилинде алып барылгъан башлангъыч мектеплерни ве 
сыныфларны окъутув программалар, дерсликлер ве окъутув-усулий къулланмаларнен те- 
минлемек макъсадынен бир сыра тедбирлер кечирильди, амма етерли дереджеде дегиль, 
чюнки дерсликлер ве программалар мектеплернинъ типлерине коре айырылмады. Бу 
йыллар девамында фенлер боюнджа программалар ана тилимизге терджиме этильмеди. 
Фенлер боюнджа программаларнынъ къырымтатар тилине терджиме этильмеси ильмий- 
педагогика терминологиясынынъ инкишафы ичюн пек муим ве кереклидир. Окъутув 
къырымтатар тилинде алып барылгъан мектеплер ичюн тек къырымтатар тили ве окъув 
фенлери боюнджа махсус программалар азырланды ве нешир этильди. 

2003 сенеси А. Бекирова ве С. Харахады тарафындан азырлагъан 1-4 сыныфлар ичюн 
программа, 2004 сенеси исе дёртйыллыкъ мектеплернинъ башлангъыч сыныфлары ичюн 
азырлангъан программа (Л. Алиева, А. Велиуллаева, Л. Тохтарова, Л. Алимова) Украина 
тасиль Назирлиги тарафындан тасдикъланды. «Ана тили» 2 сыныф, 2002 с., «Ана тили» 3 
сыныф, 2005 с. (М.С. Саттарова, С.С. Саттарова) дерсликлери 1997 сенеси азырлангъан 
программа (муэллифлери: А. Бекирова, А. Веллиулаева, С. Харахады, А. Яяева) эсасында 
азырлангъан эди. Дерсликлернинъ нешир этильген сенелеринден корюне ки, башлангъыч 
мектеп талебелери вакътында дерсликлернен теминленмеген эди. «Фиданчыкъ. 2 сыныф», 
«Фиданчыкъ. 3 сыныф» (С.С. Саттарова, М.С. Саттарова) дерсликлери 2007 сенеси нешир 
этильди. Бу дерсликлер энди Украина тасиль назирлиги тарафындан тевсие этильди. 

2011 сенеси окъутув къырымтатар ве рус тилинде алып барылгъан башлангъыч мектеп 
ичюн къырымтатар тили ве окъув фенлери боюнджа махсус программалар азырланды. Бу 
программалар эсасында махсус окъутув къырымтатар тилинде алып барылгъан умумтасиль 
мектеплерининъ 2-нджи ве 3-нджи сыныфлары ичюн ана тили ве окъувдан М.С. Саттарова, 
С.С. Саттарова тарафындан 2012 сенеси «Къырымтатар тили. 2 сыныф» [9], «Эдебий окъув. 
2 сыныф» [10], 2013 сенеси исе «Къырымтатар тили. 3 сыныф» [11], «Эдебий окъув. 3 
сыныф» [12] дерсликлери азырланды ве нешир этильди. Олар Украина девлет стандарт- 
ларына коре япылды. Лякин окъутув украин ве рус тиллеринде алып барылгъан мектеплер 
ичюн махсус къырымтатар тили ве окъувдан дерсликлер азырланмады. 

Башлангъыч мектеп ичюн башкъа фенлер боюнджа рус ве украин тилинден терджиме 
этильген дерсликлер къулланыла эди. Мисаль оларакъ,1—4 сыныфлар ичюн «Мен ве Укра- 
ина»(Я и Украина. Т.Н. Байбара, Н.М. Бибик) дерсликлерининъ терджиманлары А. Велиев, 
Э. Велиева, М. Меджитова дерсликлерге 30% якъын къырымтатар компонентини кирсет- 
тилер. Бу къырымтатар халкъынынъ урф-адетлеринен, аньанелеринен, миллий ве диний 
байрамларынен, къараманлар ве белли джемаат эрбапларынен, джографик адларнен, халкъ 
агъыз яратыджылыгъынынъ чешит жанрларынен багълы малюматлардыр. Терджимели 
дерсликлернинъ саифелеринде изалама лугъатчыкъ бериле. Дерсликлерге къырымтатар ха- 
лкъынынъ медениетини ве яшайышыны, урбаларыны, Къырымнынъ табиатыны, небатат ве 
айванат алемини акс эткен иллюстрациялар кирген. Къырымнынъ региональ компонентини 
козь огюне алып, денъишмелерни кирсетюв — талебелерге яшагъан ерининъ хусусиетлери- 
ни, къырымтатар халкъынынъ озеллигини даа да терен огренмекнинъ эсас вастасыдыр. 

Янъы сиясий денъишмелер нетиджесинде башлангъыч мектеплер ичюн къырымтатар 
тилинде фен дерсликлерини азырламакъ ве нешир этмек актуаль меселеси оларакъ турма- 
къта. Къырым Джумхуриетининъ тасиль ве илим Назирлиги окъутув къырымтатар тилинде 
алып барылгъан мектеплерде ве миллий сыныфларда тек къырымтатар тили ве окъув 
дерсликлерини ишлетмеге разылыкъ берди. Башкъа фенлерден исе къырымтатар тилине 
терджиме этильген дерсликлерни мектеплеримизде ишлетмеге разылыкъ берильмеди. 
Къырым муэндислик ве педагогика университетининъ эркянында олгъан ильмий- 
араштырма меркези ве «Татармультфильм» бирлешмесининъ (Татарстан, Къазан ш.) ишби- 
рлиги ве оларнынъ сымарышы нетиджесинде окъутув рус тилинде алып барылгъан мекте- 
плернинъ 1—4 сыныфлары ичюн «Къырымтатар тили» дерсликлери азырланды. Дерсликле- 
рнинъ муэллифлери М.С. Саттарова, С.С. Саттарова, Г.Ш. Аджимамбетова, З.С. Мамутова 
ве Татарстандан М. Шакурова, Р.З Хайдарова олалар. Дерсликлер Е.И. Пассовнынъ комму- 
никатив технология концепциясына эсасланалар. Олар азыр, лякин нешир этиледжек ва- 
къты бельгисиз. 

Нетидже. Башлангъыч мектепни къырымтатар тилинде фен дерсликлеринен теминле- 
нювини талиль этерек, буны къайд этмели ки, дженктен эвель башлангъыч мектеплер 
бутюн фенлер боюнджа дерсликлер ве программаларнен теминленген эди. Сюргюнлик 
йыллары исе тек окъутув рус тилинде алып барылгъан башлангъыч мектеплер ичюн 2 
дерслик нешир этильген эди. Халкъымыз ана-ватаны Къырымгъа авдет олгъан сонъ, баш- 
лангъыч мектеплер къырымтатар тилинде фен дерсликлеринен теминленди. Ана тили ве 
окъув фенлеринден оригиналь дерсликлер азырлангъан эди, амма башкъа фенлерден 
дерсликлер терджимели эди. Терджимели дерсликлерге 30% якъын региональ компоненти 
кирсетильген эди. Шимди исе башлангъыч мектеп талебелери Русие стандартларына коре 
ич бир дерсликлернен теминленмеген. 

Къырымтатар тили ве окъув дерслеринде талебелер Украинада нешир этильген дерсли- 
клернен къулланалар. Къырым Джумхуриети тасиль ве илим Назирлиги сымарышынен 
окъутув къырымтатар тилинде алып барылгъан мектеплер ичюн Русие Федерациясынынъ 
Тасиль ве илим Назирлиги тарафындан тевсие этильген дерсликлер терджиме этильмекте, 
лякин бу дерсликлерде региональ хусусиетлер козь огюне алынмагъан. Фикримиздже, 
дженктен эвельки теджрибени назаргъа алып, оригиналь дерсликлер азырланса, яхшы 
олур эди. 

